تورکیه جمهوریتی قوراللی کوچ لری, سوریه نینگ شمالیده ترور تشکیلاتی پی کا کا/وای پی جی و داعش گه قرشی عملیات باشلتدی.  اوشبو عملیات نینگ آتی ایسه "تینچلیک چشمه سی" دن عبارت.
خوددی شوو عملیات نینگ باشله گن لیگی نی تورکیه جمهوریتی جمهوررئیسی رجب طیب اردوغان تویتر آرقه لی بیرگن بیاناتیده بیلدیردی.
اردوغان, تورک, انگلیس و عرب تیللریده یازگن اوشبو پیامیده, "تورکیه قوراللی کوچ لری سوریه ملی اردوسی بیلن بیرگه سوریه نینگ شمالیده ترور تشکیلاتی پی کا کا/وای پی جی و داعش گه قرشی تینچلیک چشمه سی عملیاتی نی باشلتدی" دییه قید ایتدی.
مقصد لری نینگ تورکیه نینگ جنوبی چیگره سیده تشکیل ایتیلیش گه حرکت قیلینیاتگن تروریزم دهلیزی نی یوق ایتیش و منطقه ده تینچ لیک نی تامین ایتیش دن عبارت ایکن لیگی نی بیلدیرگن اردوغان, اوز سوز لری نی, "تینچلیک چشمه سی عملیاتی بیلن اولکه میز گه قره تیلگن تهدید لرنی برطرف قیله میز" شکلیده دوام ایتتیردی.
جمهوررئیس اردوغان اوشبو عملیات گه اشتراک قیلگن قهرمان تورک اردوسی منسوب لری گه موفقیت لر گه تیلب قالدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
